Intervista mal-ILLUM Segwi l-intervista sħiħa li għamilli Albert Gauci Cunningham mill-gazzetta Illum.🔵 L-intervista se tixxandar ukoll fuq NET Television GĦADA l-Ġimgħa 19 ta' Marzu fil-5pm. Il-Kap tal-Oppożizzjoni Bernard Grech qal li meta fi żmien it-taqlib politiku fil-pajjiż, l-eks Prim Ministru Joseph Muscat qal li fadallu ħafna żrar fiż-żarbun xi jneħħi, huwa żgur ma kienx qed jirreferi għal nies 'il bogħod minnu, imma aktar għal xi ħaġa miegħu, qrib tiegħu. Grech qal dan waqt intervista ma' Albert Gauci Cunningham, l-editur tal- Illum , meta l-ġurnalist staqsieh għal reazzjoni dwar dak li qal Vince Muscat il-Koħħu fil-qorti. F'dawn l-aħħar jiem beda jixhed Vince Muscat fil-qorti f'każijiet relatati mal-assassinju ta' Daphne Caruana Galizia. Muscat ammetta għall-involviment tiegħu u fit-23 ta' Frar weħel 15-il sena ħabs. Huwa ngħata proklama fuq każ ieħor, u issa qed jixhed f'dawn il-kawżi. Fix-xhieda tiegħu huwa semma lill-eks Ministru Chris Cardona aktar minn darba, u qal li dan kien involut f'attentat biex tinqatel il-ġurnalista fl-2015. Cardona dejjem ċaħad l-involviment tiegħu. Xi ntqal fil-qorti? Cardona parti mill-pjan tal-qtil ta' Daphne fl-2015, jixhed Muscat Mistoqsi fuq hekk, Bernard Grech qal li l-Prim Ministru Joseph Muscat "ma rriżenjax għalxejn," speċjalment meta wieħed iqis li dan kien Prim Ministru li rebaħ elezzjoni ġenerali għal darbtejn b'maġġoranza kbira ħafna. Grech spjega kif Vince Muscat il-Koħħu issa sar xhud tal-Istat billi ngħata l-proklama, u għalhekk ingħata l-kredibbiltà, għax "qed nemmnuh u rridu nagħtu kas x'qed jgħidilna, u għal darba, tnejn, tlieta qed isemmi lil politiċi jew eks poltiċi." Meta semma ż-żrar fiż-żarbun Filmat: Assassinju Daphne: "Ma jidhirx li hemm politiċi involuti" F'Novembru tal-2019, meta ġie arrestat Yorgen Fenech b'rabta mal-assassinju, il-Prim Ministru ta' dak iż-żmien, Dr Joseph Muscat, kien qal li ilu sentejn iżomm ġo fih u ma jgħidx ċertu affarijiet, imma li se jkun qed jistenna l-ħin u l-mument biex jgħidhom, għax irid "ineħħi ż-żrar miż-żarbun". Madanakollu, "kull kelma li ngħid mhux se tgħin biex jingħalaq il-każ b'suċċess". Insista li kliem żejjed li jingħad f'dan il-punt jista' jwassal biex persuna jew persuni jaħarbu mill-pajjiż. F'Diċembru li għadda, meta Dr Muscat xehed fl-inkjesta pubblika li nħatret fuq l-assassinju tal-ġurnalista, huwa ġie mistoqsi dwar il-frażi popolari tiegħu taż-żrar fiż-żarbun u stqarr li għad fadallu ħafna minn dawn. F'Diċembru li għadda Joseph Muscat jgħid li għad fadallu "iktar żrar fiż-żarbun" "Għaliex il-PM ġera daqshekk biex iserrħilna rasna li m'hemmx politiċi involuti?" Il-Kap tal-Oppożizzjoni qal li hu jinteressah kif jaġixxi l-Prim Ministru Robert Abela fuq dan kollu. Skont Grech, Abela għaġġel meta qal li mhux minnu li hemm politiċi involuti f'dan id-delitt. Grech sostna li llum nafu li l-PM ma qalx il-verità peress li hemm xi ħadd qed jimplika l-politiċi. "Għaliex ġera daqshekk biex iserrħilna rasna? Għaliex ma tawhx il-proklama qabel?" staqsa Grech, billi l-Koħħu kemm-il darba kien talab għall-proklama qabel, iżda t-talba tiegħu kienet ġiet rifjutata. Issokta jgħid, "Il-verità jafha min wettaqha, imma l-implikazzjoni serja qiegħda hemm, u tinkwetanti. Ninkwieta iżjed li hemm Prim Ministru li mhux jgħid il-verità." Aqra aktar Rapport tat-Times jikkonferma dak li żvela Newsbook "Il-karozzi tal-linja hotspot għall-coronavirus għax jitħalltu n-nies" Għal darb'oħra, il-Kap tal-Oppożizzjoni akkuża lill-Prim Ministru li daħak bin-nies dwar il-coronavirus għax kien jaf bir-riskji u d-diffikultajiet, speċjalment fuq il-varjant, iżda baqa' jaġixxi għat-taparsi s-sitwazzjoni ma kinitx waħda ta' tħassib. Mistoqsi mill-ġurnalist x'kien jagħmel differenti mil-lat ta' miżuri, Grech sejjaħ il-karozzi tal-linja "hotspot" għall-coronavirus billi jitħalltu n-nies minn bubbles differenti u ma tinżammx id-distanza soċjali. Qal li hu ċertament kien jara li jkun hemm infurzar tal-ilbies tal-maskra u li l-karozzi jitnaddfu aktar ta' spiss. Semma wkoll kif il-Gvern iddeċieda li jingħalqu r-ristoranti minħabba l-Covid-19 meta dan kien u għadu "ambjent kontrollat" u mhux wieħed fejn jixtered il-virus. Grech sejjaħ l-aħħar miżuri li tħabbru "inevitabbli li kellhom isiru bilfors għax ma ħadniex miżuri prekawzjonali" bħal skrinjar aħjar fil-portijiet. Huwa semma wkoll id-diqa li għandhom l-anzjani li ilhom imsakkrin ġewwa fuq sena, li kienu mingħalihom li wara li jieħdu l-vaċċin jistgħu joħorġu, imma issa bil-miżuri restrittivi li hawn, reġgħu msakkrin. Skont Grech, pajjiżi oħrajn bdew jiftħu, iħarsu lejn is-sajf, u jirċievu l-bukings għat-turisti, "għax min kien bilgħaqal u ħaseb qabel illum se jibda jaqta' l-frott." Dwar il-karozzi tal-linja Il-PN bi 8 proposti dwar il-Covid u t-trasport pubbliku .td_uid_3_6054ff9306a14_rand.td-a-rec-img{text-align:left}.td_uid_3_6054ff9306a14_rand.td-a-rec-img img{margin:0 auto 0 0}